تورکیه-‌دن امریکا-یا طبی یاردیم پاکتی داشییان 2-جی حربی یوک طیاره‌سی اؤلکه‌نین پایتاختی واشینگتن-ا چاتیب.
جمهور باشقانی رجب طیب اردوغانین گؤستریشی ایله تورکیه سلاح‌لی قوه‌لرینه عایید C-130 حربی نقلیات طیاره‌سی طبی یاردیم واسیطه‌لرینی آپارا‌راق می آیی نین 1-ی یئرلی واختلا 16.20، تورکیه ساعاتی ایله 23.20-ده پایتاخت واشینگتن-ون یاخینلیغینداکی اندروز هاوا بازاسینا ائنیب.
بازادا بوشالدیلان یاردیم قوتولاری اوزرینده جمهور باشقانی امبلمی، تورکیه و امریکا بایراق‌لاری‌نین عکسی، تورک و اینگیلیس دیل‌لرینده مو‌لانانین “اومیدسیزلیگین آردیندا نئجه اومیدلر وار، قارانلیغین آردیندا نئجه گونش‌لر وار” سؤزلری یازیلیب.
29 آوریل ده گؤندریلن ایلک طیاره‌ده اولدوغو کیمی، بو دفعه ده امریکا-یا طبی ماسک‌لار، تولوم، دزینفکسیون ائدیجی محلول ماده، اوز قالخان‌لاری و قورویوجو گؤزلوک‌لر آپاریلیب.
قئید ائدک کی، تورکیه یئنی تیپ کرونا ویروسو "کووید-19"لا موباریزه چرچیوه‌سینده امریکا-دان باشقا 55 اؤلکه‌یه یاردیم گؤندریب.
